**แนวทางการพัฒนาข้าราชการ พนักงาน และลูกจ้าง**

 เทศบาลตำบลหนองไผ่ล้อม จะกำหนดแนวทางพัฒนาพนักงานเทศบาล โดยให้ความสำคัญของบุคลากรผู้ปฏิบัติงานในองค์การ ซึ่งเป็นผู้ขับเคลื่อนภารกิจและยุทธศาสตร์ของหน่วยงานให้สำเร็จผลตามจุดมุ่งหมายของการพัฒนาที่กำหนดไว้ อย่างมีประสิทธิภาพและประสิทธิผล ซึ่งองค์กรจะต้องรักษาความสมดุลระหว่างปริมาณคนกับปริมาณงานและคุณภาพของบุคลากรให้เหมาะสม โดยองค์กรจะต้องมีการวางแผนการใช้กำลังคนอย่างเหมาะสม และมีการพัฒนาบุคลากรในทุกระดับขององค์กรให้มีศักยภาพอย่างต่อเนื่อง จึงได้กำหนดแนวทางในการพัฒนาบุคลากรของเทศบาลตำบลเก่ากลอยไว้ดังนี้

 1. จัดส่งบุคลากรเข้ารับการฝึกอบรม หรือประชุมสัมมนา หรือการประชุมเชิงปฏิบัติการตามหน่วยงานต่างๆ โดยเฉพาะการฝึกอบรมตามสายงานของตนกับสถาบันพัฒนาบุคลากรท้องถิ่นกรมส่งเสริมการปกครองท้องถิ่น การเข้ารับการฝึกอบรมที่หน่วยงานของรัฐหรือสถาบันการศึกษาจัดขึ้น เพื่อพัฒนาทักษะความสามารถของบุคลากรให้สามารถปฏิบัติหน้าที่ได้อย่างมีประสิทธิภาพและประสิทธิผล

 2. จัดให้มีการฝึกอบรมหรือการประชุมสัมมนาบุคลากรในสังกัด โดยเทศบาลตำบลหนองไผ่ล้อมเป็นผู้จัดอบรมเองหรือร่วมกับองค์กรปกครองส่วนท้องถิ่นใกล้เคียงเพื่อพัฒนาทักษะความรู้ความสามารถในการปฏิบัติงานเฉพาะสายงานของบุคลากร

 3. ส่งเสริมและสนับสนุนให้มีการแลกเปลี่ยนความรู้ หรือประสบการณ์ในการทำงานระหว่างเจ้าหน้าที่ท้องถิ่นด้วยกันเองหรือผู้ชำนาญงานหรือผู้เชี่ยวชาญจากส่วนราชการอื่นๆ ตลอดจนถึงการขอรับคำแนะนำปรึกษาจากผู้กำกับดูและ หน่วยงานตรวจสอบอื่นๆ

 4. จัดให้มีการศึกษาดูงานองค์กรปกครองส่วนท้องถิ่นอื่น หรือหน่วยงานอื่นทั้งภาครัฐและภาคเอกชนที่เป็นแบบอย่างที่ดีในการบริหารจัดการองค์กรหรือการพัฒนาท้องถิ่นในด้านต่างๆ เพื่อให้บุคลากรสามารถนำความรู้และประสบการณ์ที่ได้รับ มาปรับใช้หรือประยุกต์ใช้ในการปฏิบัติงาน อันจะเป็นการเพิ่มประสิทธิภาพของการทำงานให้สูงขึ้น

 5. ส่งเสริมและสนับสนุนการนำเทคโนโลยีสารสนเทศและการสื่อสารมาใช้ในการปฏิบัติงานมากขึ้นเพื่อลดขั้นตอนและระยะเวลาในการปฏิบัติงานหรือระยะเวลาในการให้บริการประชาชนลง ลดความซ้ำซ้นของงานและการใช้ทรัพยากรที่ไม่จำเป็นลง อันจะเป็นการใช้งบประมาณของหน่วยงานให้คุ้มค่ามากขึ้น

 6. ส่งเสริมและสนับสนุนให้บุคลากรพัฒนาองค์ความรู้ในวิชาชีพของตนอย่างต่อเนื่องผ่านการศึกษาทั้งในระบบและนอกระบบ รวมถึงการศึกษาตามอัธยาศัย เพื่อให้บุคลากรได้รับความรู้และสามารถประยุกต์ใช้ความรู้ในการปฏิบัติงานให้มีประสิทธิผลยิ่งขึ้น และส่งเสริมให้หน่วยงานเป็นองค์กรแห่งการเรียนรู้ต่อไป

 7. ส่งเสริมและสนับสนุนให้บุคลากรนำหลักเกณฑ์และวิธีการบริหารกิจการบ้านเมืองที่ดีมาใช้อย่างต่อเนื่องและปฏิบัติตามหลักเกณฑ์ดังกล่าวให้สัมฤทธิ์ผลในทุกมิติหรือตัวชี้วัดที่รัฐบาลกำหนด

**ประกาศคุณธรรม จริยธรรม ของพนักงานเทศบาล**

ด้วยเทศบาลตำบลหนองไผ่ล้อม เห็นสมควร กำหนดมาตรฐานทางคุณธรรม จริยธรรมและการปฏิบัติงานของพนักงานเทศบาล และพนักงานจ้างตามภารกิจ ลูกจ้าง เทศบาลตำบลเก่ากลอย เพื่อเสริมสร้างจิตสำนึก และเป็นเครื่องกำกับความประพฤติ ในการปฏิบัติหน้าที่ให้มีประสิทธิภาพอันก่อให้เกิดประโยชน์สุขต่อประชาชน ดังนี้

1. ให้มาปฏิบัติหน้าที่ในเวลาราชการและลงเวลาปฏิบัติงานทุกครั้ง ส่วนผู้ที่ทำหน้าที่อยู่เวรให้บันทึกเวรประจำวัน
2. กรณีไปติดต่อราชการหรือกิจจำเป็นให้แจ้งผู้บังคับบัญชาทราบและลงบันทึกในสมุดอนุญาตทุกครั้ง
3. ปฏิบัติหน้าที่และให้บริการต่อประชาชนอย่างยิ้มแย้ม แจ่มใส รวดเร็วถูกต้องอย่างมีคุณธรรม
4. ปฏิบัติหน้าที่ด้วยความรักสามัคคี ร่วมมือร่วมใจ แก้ไขปัญหา ช่วยเหลือซึ่งกันและกันประสานงานกันทุกภาคส่วนในหน่วยงานของเทศบาลตำบลเก่ากลอยกรณีเกิดปัญหาควรปรึกษาผู้ร่วมงานและรายงานให้ผู้บังคับบัญชาทราบทันทีเพื่อให้เกิดประโยชน์แก่ทางราชการ ชุมชน และประเทศชาติ
5. อุทิศเวลาให้แก่ทางราชการและท้องถิ่นอย่างเต็มความสามารถ
6. ให้จัดเตรียมเอกสารและแนะนำถึงขั้นตอนในการติดต่อทำธุรกรรมในส่วนต่างๆ พร้อมทั้งหลักฐานประกอบอื่นๆและลดขั้นตอนในการทำงานให้รวดเร็วขึ้น
7. ปฏิบัติหน้าที่ด้วยความซื่อสัตย์ สุจริต โปร่งใส และไม่ใช้อำนาจและหน้าที่แสวงหาผลประโยชน์ให้แก่ตนเอง ญาติมิตรและพวกพ้อง
8. จัดเก็บดูแลเอกสารข้อมูลทุกภาคส่วนให้ถูกต้องเป็นปัจจุบันตรวจสอบได้ตลอดเวลา
9. จัดทำรายงานประเมินผลงานที่รับผิดชอบทุกๆ 1 เดือน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*